ಮಣ್ಣಲ್ಲಿ ಮಣ್ಣಾದ ಸರಳವಾಸ್ತು ಚಂದ್ರಶೇಖರ ಗುರೂಜಿ. ಅಂತಿಮ ದರ್ಶನ ಪಡೆದ ಗುರೂಜಿ ಸಾಕು ನಾಯಿ ಪ್ರಿನ್ಸ್. ಹುಬ್ಬಳ್ಳಿ: ನಿನ್ನೆ ಹುಬ್ಬಳ್ಳಿಯ ಹೋಟೆಲ್ ನಲ್ಲಿ ಭೀಕರವಾಗಿ ಹತ್ಯೆಗೀಡಾಗಿದ್ದ ಸರಳವಾಸ್ತು ಚಂದ್ರಶೇಖರ್ ಗುರೂಜಿ ಅಂತ್ಯಕ್ರಿಯೆ ನೆರವೇರಿದೆ. ಈ ವೇಳೆ ಅವರು ಸಾಕಿದ್ದ ನಾಯಿ ಪ್ರಿನ್ಸ್ ಗುರೂಜಿ ಅಂತಿಮ ದರ್ಶನ ಪಡೆಯಿತು. ಹುಬ್ಬಳ್ಳಿ ಹೊರವಲಯದ ಸುಳ್ಳದಲ್ಲಿ ಅಂತ್ಯಕ್ರಿಯೆ ನಡೆದಿದ್ದು, 10 ಮಠದ ಸ್ವಾಮೀಜಿಗಳು ಸುಮಾರು 2 ಗಂಟೆಗೂ ಹೆಚ್ಚು ಕಾಲ ಪೂಜಾ ವಿಧಿವಿಧಾನ ನಡೆಸಿದರು. ಗುರೂಜಿ ಸಹೋದರನ ಪುತ್ರ ಲಿಂಗಾಯತ ಸಂಪ್ರದಾಯದಂತೆ ಅಂತ್ಯಕ್ರಿಯೆ ನೆರವೇರಿಸಿದರು. ಲಂಚ ಪ್ರಕರಣ : ಪರಪ್ಪನ ಅಗ್ರಹಾರ ಜೈಲಿನಲ್ಲಿ 48 ಗಂಟೆ ಕಾಲ ಕಳೆದ ಐಎಎಸ್ ಅಧಿಕಾರಿ ಮಂಜುನಾಥ್..! ಇದಕ್ಕೂ ಮುನ್ನ ಚಂದ್ರಶೇಖರ್ ಗುರೂಜಿ ಪಾರ್ಥಿವ ಶರೀರವನ್ನು 4 ಕಿ.ಮೀ. ಗೂ ಅಧಿಕ ದೂರ ಮೆರವಣಿಗೆ ಮೂಲಕ ತರಲಾಯಿತು. ದಾರಿಯುದ್ದಕ್ಕೂ ಗುರೂಜಿ ಸಂಬಂಧಿಕರು, ಅವರ ಸಂಸ್ಥೆಗಳಲ್ಲಿ ಕೆಲಸ ಮಾಡುವ ಉದ್ಯೋಗಿಗಳು ಸೇರಿದಂತೆ ಆವರ ಅಭಿಮಾನಿಗಳು ಕಣ್ಣೀರು ಸುರಿಸಿದರು. ಇನ್ನು ಚಂದ್ರಶೇಖರ್ ಗುರೂಜಿ ಅಂತಿಮ ದರ್ಶನದ ವೇಳೆ ಭಾವಾನಾತ್ಮಕ ದೃಶ್ಯ ಕಂಡುಬಂತು. ಗುರೂಜಿ ಸಾಕಿದ್ದ ಪ್ರಿನ್ಸ್ ಹೆಸರಿನ ನಾಯಿಗೂ ಅಂತಿಮ ದರ್ಶನ ಮಾಡಿಸಲಾಯಿತು.ಕೊನೆಗೆ ಪಾರ್ಥಿವ ಶರೀರರವನ್ನು ಗುಂಡಿಗೆ ಇಳಿಸುವ ಹೊತ್ತಿಗೆ ನಾಯಿ ಜೋರಾಗಿ ಕೂಗಿ, ಭಾವುಕತೆ ವ್ಯಕ್ತಪಡಿಸಿದೆ.